Parimaks osutus selles testis Apple Safari, saavutades testarvutil kokkuvõttes 1943 punkti. Järgnesid Google Chrome 1730 ja Mozilla Firefox 1476 punktiga. Opera 10.00 saavutas 1137 punkti, algsed testid sooritasime  Opera 9.64-ga, mille tulemuseks oli 835 punkti, seega Opera on jõudluse osas teinud märgatava hüppe ülespoole. Microsoft Internet Explorer 8.0 sai parima tulemusega võrreldes pea 4x kehvema skoori, ehk 510 punkti, Microsoft Internet Explorer 7.0 ühilduvuskuva režiimis 479 punkti.